1991D0115 — LV — 26.02.1996 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B PADOMES LĒMUMS (1991. gada 25. februāris), ar ko izveido Monetārās, finanšu un maksājumu bilances statistikas komiteju (91/115/EEK) (OV L 059, 6.3.1991, p.19)

Grozīta ar:









▼B

PADOMES LĒMUMS

(1991. gada 25. februāris),

ar ko izveido Monetārās, finanšu un maksājumu bilances statistikas komiteju

(91/115/EEK)







EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Komisijas iesniegto lēmuma projektu ( 1 ), ņemot vērā Eiropas Parlamenta atzinumu ( 2 ), ņemot vērā Ekonomikas un sociālo lietu komitejas atzinumu ( 3 ), tā kā sakarā ar Padomes Lēmumu 90/141/EEK (1990. gada 12. marts) par pakāpeniskas konverģences panākšanu attiecībā uz ekonomikas politiku un rādītājiem ekonomiskās un monetārās savienības pirmajā posmā ( 4 ) ir vajadzīgi savstarpēji atbilstoši rādītāji, jo īpaši monetārajā, finanšu un maksājumu bilances jomā; tā kā ar Padomes Lēmumu 90/142/EEK (1990. gada 12. marts), ar ko groza Lēmumu 64/300/EEK par sadarbību starp Eiropas Ekonomikas kopienas dalībvalstu centrālajām bankām ( 5 ), jo īpaši ir paredzēts sekmēt monetārās politikas saskaņošanu, kas nav iespējama bez kopējiem uzraudzības rādītājiem; tā kā tādēļ kā Komisijas vairākgadu statistikas programmas daļa ir jāizveido vairākgadu darba programma monetārās, finanšu un maksājumu bilances statistikas jomā; tā kā ar Lēmumu 89/382/EEK, Euratom ( 6 ) Padome izveidoja Eiropas Kopienu statistikas programmu komiteju, ko veido dalībvalstu statistiskas institūtu pārstāvji, lai nodrošinātu ciešu sadarbību starp dalībvalstīm un Komisiju laikā, kad izveido statistikas programmu; tā kā dalībvalstīs monetāro un banku darbības statistiku izstrādā centrālās bankas, un finanšu un maksājumu bilances statistiku izstrādā dažādas iestādes, tostarp centrālās bankas; tā kā pašreiz nav iestādes, kas nodrošinātu ciešu sadarbību starp dalībvalstīm un Komisiju monetārās finanšu un maksājumu statistikas jomā un kur būtu pārstāvētas galvenās valstu iestādes; tā kā, lai īstenotu minēto sadarbību, jo īpaši nolūkā īstenot ekonomisko un monetāro savienību, ir jāizveido komiteja, kurā ir šo iestāžu pārstāvji un kuras uzdevums ir palīdzēt Komisijai izstrādāt un ieviest vairākgadu darba programmu attiecībā uz monetāro, finanšu un maksājumu bilances statistiku; tā kā, ņemot vērā īpašo nozīmi, kāda minētajām iestādēm ir dalībvalstīs, komitejai būtu jāuztic sava priekšsēdētāja izvēle; tā kā no statistikas viedokļa starp monetārajām, finanšu un maksājumu bilances jomām, no vienas puses, un dažām citām ekonomikas statistikas jomām, no otras puses, pastāv cieša savstarpēja atkarība; tā kā sakarā ar arvien lielāku pieprasījumu pēc labākas statistikas informācijas no dalībvalstu un Kopienu iestāžu puses ir jāuzlabo sadarbība starp valūtas, finanšu un maksājumu bilances statistikas lietotājiem un tās veidotājiem; tā kā saistībā ar ekonomikas un monetārās savienības īstenojumu ir jāizvērtē, vai komitejas uzdevumi atbilst Eiropas Centrālo banku sistēmas vajadzībām nākotnē, IR PIEŅĒMUSI ŠO LĒMUMU.







1. pants

Ar šo izveido Monetārās, finanšu un maksājumu bilances statistikas komiteju, šeit turpmāk “Komiteja”.

2. pants

Komiteja palīdz Komisijai izstrādāt un ieviest vairākgadu darba programmu attiecībā uz monetāro, finanšu un maksājumu bilances statistiku. Komitejai jo īpaši ir pienākums sniegt atzinumus par monetārās, finanšu un maksājumu bilances statistikas attīstību un saskaņošanu, kas ir vajadzīga atbilstīgi politikām, ko īsteno Padome, Komisija un dažādas komitejas.

Var lūgt, lai Komiteja sniedz atzinumu par saiknēm, kādas pastāv starp monetāro, finanšu un maksājumu bilances statistiku, no vienas puses, un dažām citām ekonomikas statistikām, no otras puses, jo īpaši tām, kas ir valsts kontu pamatā. Komitejas darbu saskaņo ar Statistikas programmu komitejas darbu.

3. pants

Komisija pēc savas iniciatīvas vai pēc lūguma, ko iesniegusi Padome vai komitejas, kas tām palīdz, konsultē Komiteju par:

a) Kopienas monetārās, finanšu un maksājumu bilances statistikas vairākgadu programmas izstrādi;

b) pasākumiem, kurus Komisija plāno sākt, lai sasniegtu mērķus, kas paredzēti monetārās, finanšu un maksājumu bilances statistikas vairākgadu programmās, kā arī par līdzekļiem un grafikiem attiecībā uz šiem pasākumiem;

c) visiem citiem jautājumiem jo īpaši metodoloģijas jautājumiem, kas attiecas uz statistikas programmas izveidi vai īstenojumu attiecīgajās jomās.

Komiteja pēc savas ierosmes var sniegt atzinumus par visiem jautājumiem attiecībā uz statistikas programmu izstrādi vai īstenojumu monetārajā, finanšu un maksājumu bilances jomā.

▼M1

3a. pants

Komiteja pēc savas iniciatīvas var sniegt atzinumus par jebkuru ar statistiku saistītu kopējas intereses jautājumu, kas ir aktuāls Komisijai un valstu statistikas iestādēm, no vienas puses, un Eiropas Monetārajam institūtam (EMI) un valstu centrālajām bankām, no otras puses. Īstenojot savus uzdevumus, Komiteja nosūta savus atzinumus visām ieinteresētajām pusēm.

▼M1

4. pants

Komitejas sastāvā ir, lielākais, trīs pārstāvji no katras dalībvalsts, kuri ir no galvenajām iestādēm, kas saistītas ar finanšu, monetāro un maksājumu bilances statistiku, kā arī, lielākais, trīs pārstāvji no Komisijas un, lielākais, trīs pārstāvji no EMI. Turklāt komitejas sanāksmēs novērotāja statusā var piedalīties viens Monetārās komitejas pārstāvis. Katrai dalībvalstij, Komisijai un EMI ir pa vienai balsij.

Citu organizāciju pārstāvji un visas personas, kas var sekmēt apspriešanu, pēc Komitejas lēmuma var piedalīties Komitejas sanāksmēs.

5. pants

Komiteja ievēl savu priekšsēdētāju saskaņā ar sīki izstrādātām normām, kas noteiktas tās reglamentā.

▼B

6. pants

Komiteja izstrādā savu reglamentu.